Sergio Ojeda

Sergio Ojeda Doren (23. jaanuar 1906 Santiago – 1. jaanuar 1996 Los Angeles, USA) oli Tšiili poksija, poksitegelane ja poliitik.

Poksija ja poksitegelasena
Ta oli 1920. aastatel mitmekordne Tšiili meister poolraskekaalus (kuni 175 naela ehk 79,4 kg).

Ta osales poolraskekaalus (kuni 175 naela ehk 79,4 kg) 1928. aasta Amsterdami olümpiamängude poksivõistlustel, kuid sattus kohe 1. ringis kokku hilisema kuldmedali- ja olümpiavõitjaga Víctor Avendañoga (Argentina), kaotas oma kohtumise ja jäi edasisest medaliheitlusest välja.9. suveolümpiamängude poksivõistlus. Amsterdam 1928. Tulemused inglise keeles

Pärast poksijakarjääri lõppu töötas ta kinnisvara- ja kindlustusmaklerina. Alates 1944. aastast tegutses ta Tšiili elukutselise poksi tegelasena. Ta organiseeris 1946. aastal tolleaegse elukutseliste raskekaalu maailmameistri Joe Louisi turnee Tšiilis. Tema tegevus aitas oluliselt tõsta poksi populaarsust Tšiilis.

Poliitikuna
Ta oli alates 1949. aastast seotud Agraarse Töölisparteiga. Selle partei nimekirjas valiti ta 1953. aastal Tšiili parlamenti. Seal oli ta seotud eelkõige haridusküsimustega.

1957. aastal läks ta kohtu alla süüdistatuna kinnisvaraga seotud pettustes ja altkäemaksuvõtmistes. Ta läks 1970. aastal USA-sse, kuhu jäi kuni oma surmani.

Viited

Välislingid

Sergio Ojeda Doren. Tšiili parlamendiliikmete elulood. Hispaania keeles

Kategooria:Tšiili poksijad
Kategooria:Tšiili poliitikud
Kategooria:Sündinud 1906
Kategooria:Surnud 1996